এ প্রসঙ্গে হাদীস শরীফে ইরশাদ হয়েছে, আল্লাহ পাক-এর রসূল হুযূর পাক ছল্লাল্লাহু আলাইহি ওয়া সাল্লাম বলনে, হাজরে আসওয়াদ জান্নাত থেকে নাযিল হয়েছে এবং সেটা দুধ অপেক্ষা সাদা ছিল, অতঃপর আদম সন্তানের গুনাহ কারণে সেটা কালো হয়ে গিয়েছে হাদীস শরীফে আরো বর্ণিত হয়েছে, হুযূর পাক ছল্লাল্লাহু আলাইহি ওয়া সাল্লাম বলেন, আল্লাহ্  পাক-এর কসম! ক্বিয়ামতের দিন আল্লাহ্ পাক হাজরে আসওয়াদকে দুটি চোখ দান করবেন, তা দ্বারা সে দেখতে পাবে এবং একটি জিহ্বা দান করবেন, তা দ্বারা সে কথা বলবে। যারা আন্তরিকতার সাথে তাকে চুম্বন করেছে, তাদের সম্বন্ধে সে সাক্ষ্য দিবে। (তিরমিযী শরীফ, ইবনে মাযাহ শরীফ, দারেমী শরীফ, মেশকাত শরীফ, মিরকাত শরীফ, আশয়াতুল লুমায়ত, লুমায়ত, মুযাহিরে হক্ব, নুজহাতুল মাজালিশ) তাওয়াফ করার সময় হাজীগণ বরকতের কারণে হাজরে আসওয়াদকে চুম্বন করে থাকেন। এ প্রসঙ্গে হাদীস শরীফে ইরশাদ হয়েছে, হযরত আবেস বনি রাবেয়া রহমতুল্লাহি আলাইহি বলনে, আমি  হযরত ওমর রদ্বিয়াল্লাহু তায়ালা আনহু কে হাজরে আসওয়াদ চুম্বন করতে দেখেছি। তিনি বলে ছিলেন, নশ্চিয়ই আমি জানি তুমি একখানি পাথরমাত্র, কোন উপকার বা অপকার করার ক্ষমতা তোমরা নাই। যদি হুযূর পাক ছল্লাল্লাহু আলাইহি ওয়া সাল্লাম-কে তোমায় চুম্বন করতে না দেখতাম, তবে কখনোই আমি তোমায় চুম্বন করতাম না। একথা বলে হযরত ওমর রাদ্বিয়াল্লাহু তায়ালা আনহু চুম্বন করতে থাকেন। তখন হযরত আলী রাদ্বিয়াল্লাহু তায়ালা আনহু বলনে, হে আমীরুল মুমিনিন! হাজরে আসওয়াদ উপকার বা অপকার উভয়ই করতে পারে। হযরত ওমর রাদ্বিয়াল্লাহু তায়ালা আনহু  জিজ্ঞেস করলে, তা কিরুপে? হযরত আলী রদ্বিয়াল্লাহু তায়ালা আনহু বলেন, আল্লাহ্ পাক আলমে আরওয়াহ্ তে যখন সমস্ত বনী আদমের অঙ্গীকার গ্রহণ করেছিলেন, তখন তাঁর একটি র্পূণ তালিকা তৈরী করা হয়েছিল। সেই র্পূণ তালিকাটি হাজরে আসওয়াদ গ্রাস করেছিল। ওটা এখন ঈমানদারগণের অঙ্গীকার পূরণ করার পক্ষে এবং কাফেরদের অঙ্গীকার পূরণ না করার পক্ষে সাক্ষ্য প্রদান করবে। (ইহ্ইয়াউল উলুমুদ্দিন) আবু হুরায়রা রদ্বিয়াল্লাহু তায়ালা আনহু থেকে বর্ণিত হয়েছে, যে লোক হাজরে আসওয়াদ বা কালো পাথর ধরল সে যেন আল্লাহর (কুদরতের) হস্ত ধরল। অন্য একটি  বর্ণনায় এসেছে, যে ব্যক্তি প্রিয় নবী পাক ছল্লাল্লাহু আলাইহি ওয়া সাল্লাম-এর হাত ধরে বায়আত করার সুযোগ লাভ করেনি, সে যেন হাজরে আসওয়াদ স্পর্শ ও চুম্বন করে। অনেকে বলে থাকে হাজরে আসওয়াদে চুম্বনের ব্যাপারে কুরআন শরীফে কোন বর্ণনা নেই। অথচ আল্লাহ পাক বলেন, রসূল উল্লাহ্ ছল্লাল্লাহু আলাইহি ওয়া সাল্লাম তিনি কোন কথাই ওহী ব্যতীত নিজ থেকে বলেন না (সূরা নজম ৩-৪) উপরোক্ত আয়াত শরীফ দ্বারা এটা স্পষ্টই বুঝা যায় যে, হাদীস শরীফগুলোও কুরআন শরীফের ন্যায় ওহীর অন্তর্ভূক্ত। কুরআন শরীফের ন্যায় হাদীস শরীফও শরীয়তের অকাট্য দলীল।  কারণ হাদীস শরীফ ব্যতীত উম্মতের জন্য কুরআন শরীফের সঠিক ব্যাখ্যা অনুধাবন করা সম্ভব নয়। অতএব, কুরআন শরীফের ন্যায় হাদীস শরীফ মানা ও তারঅনুসরণ অনুকরন করা ও অবশ্যই কর্তব্য। আর তাই আল্লাহ পাক ইরশাদ করেন, আমার রসূল ছল্লাল্লাহু আলাইহি ওয়া সাল্লাম যা নিয়ে এসেছেন তা আকঁড়ে ধর এবং যার থেকে বিরত থাকতে বলেছেন তা থেকে বিরত থাক।(সুরা হাশর -৭) উক্ত আয়াত শরীফ দ্বারা হাদীস শরীফ অনুসরণ অনুকাণ করা ফরয প্রমানিত হয়। সতরাং যে বা যারা হাদীস শরীফ অস্বীকার করবে এবং তার তার অনুসরণ অনুকরন করবেনা-, তারা গোমরাহ্ ও বাতিল এবং তাদের  জন্য রয়েছে যন্ত্রণাদায়ক শাশ্তি। এ প্রসঙ্গে আল্লাহ পাক ইরশাদ করেন, সুতরাং যারা তাঁর (রসূল ছল্লাল্লাহু আলাইহি ওয়া সাল্লাম-এর) আদেশের বিরোধীতা করে, তাদের ভয় করা উচিৎ যে, তাদের উপর এসে পড়বে কোন ফিতনা বা যন্ত্রণাদায়ক শাস্তি।(সূরা নূর ৬৩) এ প্রসঙ্গে হাদীস শরীফে ইরশাদ হয়েছে, হযরত আবূ রাফে রাদ্বিয়াল্লাহু তায়ালা আনহু হতে বর্ণীত, হুযূর পাক ছল্লাল্লাহু আলাইহি ওয়া সাল্লাম বলেন, আমি তোমাদের কাউকে যেন এরূপ না দেখি যে, সে তারা গদিতে ঠেস দিয়ে বসে থাকবে। আর তার নিকট আমার আদেশবলীর কোন একটি আদেশ পৌঁছাল, যাতে  আমি কোন বিষয়ে আদশে বা নিষেধ করেছি। তখন সে বলবে, আমি এসব কিছু জানি না, আল্লাহ পাক উনার কিতাবে যা পাবো, তাই অনুসরণ করবো।(তিরমিযী শরীফ,আবূ দাউদ শরীফ, ইবনে মাজাহ্ শরীফ, মিশকাত শরীফ, মায়ারিফুস সুনান, বযলুল মাজহুদ, মিরকাত, লুময়াত, আশয়াতুল লুময়াত, শরহুত্ ত্বীবী, আত্ তালীকুছ্ ছবীহ্, মুযাহিরে হক্ব)হাদীস শরীফে আরো ইরশাদ হয়েছে, হযরত ইরবায ইবনে সারিয়া রাদ্বিয়িল্লাহু তায়ালা আনহু বলেন, একদিন আল্লাহ পাক-এর হাবীব হুযূর পাক ছল্লাল্লাহু আলাইহি ওয়া সাল্লাম (আমাদের মধ্যে) দাঁড়ালেন এবং বলন, তোমাদের মধ্যে কেউ কি তার  গদীতে হেলান দিয়ে একথা মনে করে যে, আল্লাহ পাক যা এ কুরআন শরীফে হারাম করেছেন তা ব্যতীত তিনি আর কিছুই হারাম করেননি। তোমরা জেনে রাখো, আমি আল্লাহ পাক-এর কসম দিয়ে বলছি! নিশ্চয়ই আমি তোমাদের অনেক বিষয় আদেশ দিয়েছি, উপদেশ দিয়েছি এবং অনেক বিষয় নিষেধও করেছি, আমার এরূপ বিষয়ও নশ্চিয়ই কুরআন শরীফের বিষয়ের সমান। বরং তা থেকেও অধিক হবে। তোমরা মনে রাখবে যে, অনুমতি ব্যতীত আহ্-লেকিতাব যিম্মীকরে বসতঘরে প্রবেশ করা, তাদের নারীদের প্রহার করা এবং তাদের ফল-শস্য খাওয়াকে আল্লাহ পাক তোমাদের জন্য হালাল করেননি, যদি তারা তাদের  উপর নির্ধারিত কর আদায় করে দেয়। (অথচ এ সকল বিষয়ে কুরআন শরীফে নেই। আমার মাধ্যমেই আল্লাহ পাক হারাম করেছেন) (আবূ দাউদ শরীফ, মিরকাত শরীফ)উপরোক্ত আয়াত শরীফ এবং হাদীস শরীফ দ্বারা স্পষ্টভাবে প্রমাণিত হয় যে, কুরআন শরীফের ন্যায় হাদীস শরীফ মানা ও তার অনুসরণ অনুকরণ কারাও অবশ্যই কর্তব্য।  আবার অনেকে হাজরে আসওয়াদকে চুম্বন করা মূর্তিপুজার সমতূল্য বলে মনে করে থাকে(নাউযূবিল্লাহ)্। অথচ হাদীস শরীফে ইরশাদ হয়েছে, হযরত আব্দুল্লাহ বিন উমর রাদ্বিয়াল্লাহু তায়ালা আনহু হতে বর্ণীত। তিনি বলেন, হুযূর পাক ছল্লাল্লাহু  আলাইহি ওয়া সাল্লাম ইরশাদ করেন, তোমরা মুশরিকদের অর্থাৎ মূর্তিপুজকদের বিপরীত আমল কর। (বুখারী শরীফ, মুসলিম শরীফ) হাদীস শরীফে আরো এসেছে,আল্লাহ পাক আমাকে বাদ্যযন্ত্র এবং মূর্তি ধ্বংস করার জন্য প্রেরণ করেছেন।